Document ID: 32014L0044

A BIZOTTSÁG 2014/44/EU IRÁNYELVE
(2014. március 18.)
a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról szóló 2003/37/EK európai parlamenti és tanácsi irányelv I., II. és III. mellékletének módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról, valamint a 74/150/EGK irányelv hatályon kívül helyezéséről szóló, 2003. május 26-i 2003/37/EK európai parlamenti és tanácsi irányelvre (1) és különösen annak 19. cikke (1) bekezdésének a) pontjára,
mivel:
(1)
A 2003/37/EK irányelv létrehozza a mezőgazdasági vagy erdészeti traktorok típus-jóváhagyási rendszerét, összhangban a gépjárművek típusjóváhagyására vonatkozó szabályokkal.
(2)
A mezőgazdasági vagy erdészeti traktorok hajtására szánt motorok gáz- és szilárd halmazállapotú szennyezőanyag-kibocsátása elleni intézkedésről, valamint a 74/150/EGK tanácsi irányelv módosításáról szóló, 2000. május 22-i 2000/25/EK európai parlamenti és tanácsi irányelv (2) egyike azoknak a külön irányelveknek, amelyek a 2003/37/EK irányelv típus-jóváhagyási rendszeréhez tartoznak. A 2000/25/EK irányelvet módosították annak érdekében, hogy a nem közúti mozgó gépekbe és berendezésekbe szánt belső égésű motorok gáz- és szilárd halmazállapotú szennyezőanyag-kibocsátása elleni intézkedésekre vonatkozó tagállami jogszabályok közelítéséről szóló, 1997. december 16-i 97/68/EK európai parlamenti és tanácsi irányelv (3) több módosítását magában foglalja a műszaki fejlődéshez történő hozzáigazítás, új kibocsátási szakaszok bevezetése, alternatív típus-jóváhagyási eljárások bevezetése, valamint rugalmassági rendszerek végrehajtása vonatkozásában.
(3)
A 2000/25/EK irányelv módosításainak figyelembevétele érdekében a 2003/37/EK irányelv vonatkozó közigazgatási rendelkezéseit aktualizálni kell.
(4)
A 2003/37/EK irányelv I., II. és III. mellékletét ezért ennek megfelelően módosítani kell.
(5)
Az ebben az irányelvben előírt intézkedések összhangban vannak a 2003/37/EK irányelv 20. cikkének (1) bekezdésével létrehozott bizottság véleményével,
ELFOGADTA EZT AZ IRÁNYELVET:
1. cikk
A 2003/37/EK irányelv I., II. és III. melléklete ezen irányelv mellékletének megfelelően módosul.
2. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2015. január 1-jéig megfeleljenek. E rendelkezések szövegét haladéktalanul megküldik a Bizottságnak.
Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
3. cikk
Ez az irányelv az Európai Unió Hivatalos Lapjában való kihirdetését követő huszadik napon lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 2014. március 18-án.

Labels: 7
8
3
6